ਕੋਂਡਾਪਲੀ ਖਿਡੌਣੇ

ਕੋਂਡਾਪਲੀ ਖਿਡੌਣੇ ਭਾਰਤੀ ਸੂਬੇ ਆਂਧਰਾ ਪ੍ਰਦੇਸ਼ ਦੇ ਕ੍ਰਿਸ਼ਣਾ ਜ਼ਿਲ੍ਹੇ ਦੇ ਕੋਂਡਾਪਲੀ ਪਿੰਡ ਵਿੱਚ ਬਣਾਏ ਜਾਂਦੇ ਖਿਡੌਣੇ ਹਨ। ਕੋਂਡਾਪਲੀ ਵਿੱਚ ਬੋਮਾਲਾ ਕਲੋਨੀ (ਖਿਡੌਣਿਆਂ ਦੀ ਕਲੋਨੀ) ਉਹ ਜਗ੍ਹਾ ਹੈ ਜਿੱਥੇ ਇਹ ਖਿਡੌਣੇ ਬਣਾਏ ਜਾਂਦੇ ਹਨ। ਇਹਨਾਂ ਨੂੰ ਵਸਤਾਂ ਦੀ ਭੂਗੋਲਿਕ ਸੂਚਨਾ ਐਕਟ, 1999 ਦੇ ਅਨੁਸਾਰ ਆਂਧਰਾ ਪ੍ਰਦੇਸ਼ ਦੇ ਭੂਗੋਲਿਕ ਸੂਚਕ ਵਜੋਂ ਰਜਿਸਟਰ ਕੀਤਾ ਗਿਆ। 

 ਇਤਿਹਾਸ 
ਖਿਡੌਣੇ ਬਣਾਉਣ ਦੀ ਇਹ ਪਰੰਪਰਾ 400 ਸਾਲ ਪੁਰਾਣੀ ਹੈ। ਇਹਨਾਂ ਨੂੰ ਬਣਾਉਣ ਵਾਲੇ ਕਾਰੀਗਰਾਂ ਨੂੰ ਆਰਿਆਕਸ਼ਤਰੀਆ ਕਿਹਾ ਜਾਂਦਾ ਹੈ ਜਿਹਨਾਂ ਦਾ ਜ਼ਿਕਰ ਬ੍ਰਹਿਮੰਡ ਪੁਰਾਣ ਵਿੱਚ ਵੀ ਮਿਲਦਾ ਹੈ। ਇਹ ਵੀ ਕਿਹਾ ਜਾਂਦਾ ਹੈ ਕਿ ਇਹ ਕਾਰੀਗਰ 16ਵੀਂ ਸਦੀ ਵਿੱਚ ਰਾਜਸਥਾਨ ਤੋਂ ਕੋਂਡਾਪਲੀ ਆਏ ਹਨ। ਇਸਦੇ ਨਾਲ ਹੀ ਇਹਨਾਂ ਦਾ ਮੂਲ ਮੁਕਥਰਿਸ਼ੀ ਤੋਂ ਹੋਇਆ ਮੰਨਿਆ ਜਾਂਦਾ ਹੈ ਜਿਸਨੂੰ ਸ਼ਿਵ ਜੀ ਨੇ ਕਲਾਵਾਂ ਅਤੇ ਦਸਤਕਾਰੀ ਵਿੱਚ ਮਾਹਿਰ ਬਣਾਇਆ ਸੀ।

 ਹਵਾਲੇ 

ਸ਼੍ਰੇਣੀ:ਆਂਧਰਾ ਪ੍ਰਦੇਸ਼ ਦਾ ਸੱਭਿਆਚਾਰ
ਸ਼੍ਰੇਣੀ:ਲੱਕੜ ਦੇ ਖਿਡੌਣੇ